Настройки (автокоригиране)

Съдържание

# Настройки

Изберете настройките за автоматичното поправяне на грешки по време на въвеждане, след което щракнете върху OK.

За достъп до тази команда...

Изберете раздела Инструменти - Автокорекция - Настройки на автокорекция - Настройки.

В текстови документи можете да изберете да се прилагат настройките [В] за автокоригиране при въвеждане. За да активирате тази функция, използвайте Инструменти - Автокорекция - При въвеждане.

Също така можете да приложите настройките „[П]“ на автокоригирането върху селекция или цял документ, като използвате Инструменти - Автокорекция - Прилагане.

## Настройки [П] и [В]

### Използване на таблицата за замяна

Ако въведете комбинация от букви, която съответства на съкращение от таблицата за замяна, тя се замества със заменящия текст.

### Коригиране на ДВе ГЛавни БУкви

Ако започнете дума с главни букви, например „ДУма“, втората автоматично се заменя с малка буква.

Не се коригират елементи, присъстващи в приложим правописен речник.

### Превръщане на първата буква от изречение в главна

Преобразува първата буква от всяко изречение в главна.

Първата буква от клетка в Calc никога няма да бъде автоматично превръщана в главна.

### Автоматичен *получер*, /курсив/, -зачертан- и _подчертан_

Автоматично прилага форматите получер, курсивен, зачертан или подчертан върху текст, ограден съответно със звездички (*), наклонени черти (/), тирета (-) или долни черти (_). Тези знаци изчезват, след като бъде приложен форматът.

Тази възможност не работи, ако форматиращите знаци * / - _ са въведени с редактор на метод за въвеждане.

### Разпознаване на URL

Автоматично създава хипервръзка, когато въведете URL.

### Замяна на тиретата

Заменя едно или две тирета с дълго тире (вижте таблицата по-долу).

Текстът ще бъде заменен, след като въведете следващия го интервал, знак за табулация или знак за нов ред. В следващата таблица А и Б представят текстове, състоящи се от букви или цифри. X представя само цифри.

Въведен от вас текст: | Резултат, който ще получите:
--- | ---
А - Б (А, интервал, минус, интервал, Б) | А – Б (А, интервал, ен-тире, интервал, Б)
А -- Б (А, интервал, минус, минус, интервал, Б) | А – Б (А, интервал, ен-тире, интервал, Б)
А--Б (А, минус, минус, Б) | А—Б (А, ем-тире, Б) (вижте бележката под таблицата)
X--X (X, минус, минус, X) | X–X (X, ен-тире, X)
А-Б (А, минус, Б) | А-Б (без промяна)
А -Б (А, интервал, минус, Б) | А -Б (без промяна)
А --Б (А, интервал, минус, минус, Б) | А –Б (А, интервал, ен-тире, Б)

Ако текстът има езиков атрибут за унгарски или финландски, двете тирета в последователността А--Б се заменят с ен-тире вместо ем-тире.

### Изтриване на интервали и знаци за табулация в началото и в края на абзац

Премахва интервалите и знаците за табулация в началото на абзац. За да използвате тази възможност, трябва да е включен и режимът Прилагане на стилове.

### Изтриване на интервали и знаци за табулация в началото и в края на ред

Премахва интервалите и знаците за табулация в началото на всеки ред. За да използвате тази възможност, трябва да е включен и режимът Прилагане на стилове.

## Само настройки [В]

### Игнориране на поредните интервали

Заменя два или повече последователни интервала с един интервал.

### Коригиране при случайно натиснат cAPS LOCK

Обръща регистъра на дума с начална главна буква, въведена с включен клавиш Caps Lock, след като бъде въведен интервал, и изключва клавиша Caps Lock. Например при въвеждане на Libre с включен Caps Lock се получава lIBRE, което се преобразува автоматично в Libre.

### Списъци с номера и водачи. Водещ знак:

Автоматично създава номериран списък, когато натиснете Enter в края на ред, който започва с число, последвано от точка, интервал и текст. Ако редът започва с тире (-), знак плюс (+) или звездичка (*), последвана от интервал и текст, при натискането на Enter се създава списък с водещи знаци.

За да прекратите автоматичното номериране при натискане на Enter в края на ред, започващ със символ за номерация, натиснете Enter повторно.

Настройката за автоматично номериране се прилага само върху абзаци, форматирани със стиловете на абзац „Подразбиран стил на абзац“, „Основен текст“ или „Основен текст с отстъп“.

### Прилагане на кант

Автоматично прилага кант по долния ръб на предходния абзац, когато въведете три или повече определени знаци и натиснете Enter.

- За да създадете единична линия, въведете три или повече дефиса (-) или долни черти (_) и натиснете Enter. За да създадете двойна линия, въведете три или повече знака за равенство (=), звездички (*), тилди (~) или диези (#) и натиснете Enter.

Следващата таблица показва дебелините на линиите за различните знаци:

--- | 0,05пкт, единично подчертаване
___ | 1,0пкт, единично подчертаване
=== | 1,0пкт, двойно подчертаване
*** | 4,0пкт, двойно подчертаване – дебело и тънко
~~~ | 4,0пкт, двойно подчертаване – тънко и дебело
### | 2,5пкт, двойно подчертаване

- За да промените атрибутите на предварително дефиниран кант, като цвят, стил, ширина и сянка, щракнете върху абзаца над линията и изберете раздела Форматиране - Абзац - Кантове.

- За да изтриете създадената линия, щракнете в абзаца над нея, изберете Форматиране - Абзац - Кантове и изтрийте долния кант.

За да премахнете линия, създадена с „Прилагане на кант“, поставете курсора над линията и натиснете CommandCtrl+M.

Рисуване на линии в текст

### Създаване на таблица

Създава таблица, когато натиснете Enter след въвеждане на поредица от тирета (-) или табулатори, разделени от плюсове, например +------+---+. Плюсовете обозначават разделители на колони, а тиретата и табулаторите показват ширината на колоните.

+-----------------+---------------+------+

### Прилагане на стилове

Автоматично прилага стил на абзац от „Заглавие 1“ до „Заглавие 8“ върху текст, който започва с главна буква и не завършва с точка.

За да получите стил на абзац „Заглавие 1“, въведете текста, който искате да използвате като заглавие, после натиснете два пъти Enter.

За други стилове „Заглавие N“ натиснете клавиша Tab N-1 пъти, преди да въведете текста, за да стигнете до желаното ниво. Например, за да получите стил на абзац „Заглавие 4“, натиснете клавиша Tab три пъти, въведете нещо, после натиснете два пъти Enter.

Тази функция работи само със стиловете на абзац „Подразбиран стил на абзац“, „Основен текст“ и „Основен текст с отстъп“, а преди текста трябва да има поне един празен абзац, ако той не е в горния край на страницата.

## Само настройки [П]

### Премахване на празните абзаци

Премахва от текущия документ празните абзаци и абзаците, които съдържат само интервали или знаци за табулация. Тази настройка работи за произволен стил на абзац.

### Замяна на стиловете по избор

Заменя потребителските стилове на абзац, приложени в текущия документ, с „Основен текст“, „Основен текст с отстъп“, „Отстъп на първия ред“ или „Висящ отстъп“.

### Замяна на водачите с

Преобразува абзаците, които започват с дефис (-), знак плюс (+) или звездичка (*), последвани непосредствено от интервал или знак за табулация, в списъци с водещи символи. Тази възможност работи само върху абзаци, форматирани с „Подразбиран стил на абзац“. За да промените използвания стил водещи символи, изберете тази настройка и щракнете върху Редактиране.

### Сливане на абзаци от по един ред, ако дължината им надвишава...

Обединява последователни абзаци от по един ред в един цял абзац. Тази възможност работи само ако абзаците са с абзацен стил „По подразбиране“. Ако дължината на абзаца е по-голяма от зададената, той се обединява със следващия. За да въведете друга дължина, изберете настройката и щракнете върху Редактиране.

## Редактиране

Променя избраната настройка за автокоригиране.

### Бутони в диалогови прозорци

#### Нулиране

Връща променените параметри в раздела към предишните им стойности.

#### Отказ

Затваря диалоговия прозорец, отхвърляйки всички промени.

#### OK

Записва всички промени и затваря диалоговия прозорец.

Теми, свързани с показаната

Команди за автокорекция