Съдържание

# Обновяване по Интернет

Задава някои настройки за автоматичното откриване и изтегляне на обновявания за LibreOffice през Интернет.

За достъп до тази команда...

Изберете LibreOffice - PreferencesИнструменти - Настройки - LibreOffice - Обновяване по Интернет.

„Обновяване по Интернет“ е модул, който се инсталира по подразбиране. За да го пропуснете, изберете „По избор“ в инсталатора, когато инсталирате LibreOffice. Проверете дистрибутивния пакет, за да видите дали е възможно инсталирането на модула да се пропусне.

## Настройки за обновяване по Интернет

### Автоматична проверка за обновявания

Отметнете за периодично проверяване за обновявания и изберете колко често LibreOffice да извършва проверка за обновяване. LibreOffice може да проверява веднъж дневно, седмично или месечно, стига да открие работеща връзка с Интернет. Ако се свързвате с Интернет през прокси сървър, задайте го в LibreOffice - PreferencesИнструменти - Настройки - Интернет - Прокси.

Когато е налице актуализация, в лентата с менюта се показва икона с обяснителен текст. Щракнете върху иконата, за да продължите.

Ако забраните проверката, иконата изчезва от лентата с менюта.

### Всеки ден

Проверката ще се извършва веднъж дневно.

### Всяка седмица

Проверката ще се извършва веднъж в седмицата. Така е по подразбиране.

### Всеки месец

Проверката ще се извършва веднъж месечно.

### Проверка сега

Незабавно ще бъде извършена проверка.

## Местоназначение на изтеглянето

Показва избраната папка за съхраняване на изтеглените файлове.

### Автоматично изтегляне на обновявания

Разрешава автоматичното изтегляне на обновявания в указаната папка.

### Промяна

Щракнете, за да изберете папка местоназначение за изтегляните файлове.

## Потребителски агент

Отметнете, за да се изпраща информация за вашата версия на LibreOffice, операционната система и основния хардуер. Тази информация се използва за оптимизиране на изтеглянето.