Съдържание

# Използване на регулярни изрази при търсене на текст

Регулярните изрази са специални шаблони за търсене и обработка на текст, които ви помагат да намирате зададена информация в текстове.

Търсенето с регулярни изрази се различава от търсенето със заместващи знаци. LibreOffice Writer поддържа само търсене с регулярни изрази.

Когато търсите и заменяте текст в документ, можете да ползвате регулярни изрази. Например, "с.н" ще съвпадне както със "син", така и със "сан".

1. Изберете Редактиране - Търсене и замяна.

2. Щракнете върху Още настройки, за да разширите диалога.

3. Отметнете полето Регулярни изрази.

4. В полето Търсене въведете търсения текст и желания регулярен израз или изрази.

5. Натиснете бутона Търсене - следващ или Търсене - всички.

## Примери за регулярни изрази

1. Регулярният израз за единичен знак е точка (.).

2. Регулярният израз за знак от дума е \w, а за десетична цифра – \d.

3. Регулярният израз за нула или повече срещания на предишния знак е звездичка. Например: "123*" съвпада с "12", "123" и "1233".

4. Регулярният израз за търсене на нула или повече срещания на произволен знак е точка и звездичка (.*).

5. Регулярният израз за едно или повече срещания на предишния знак е знак плюс (+). Например „\w+“ съвпада с произволна дума, а „\d+“ – с произволно число.

6. Регулярният израз за знак за табулация е \t. По-общо \s съответства на всякакъв вид „интервали“, например непрекъсваем интервал, нов ред…

7. Регулярният израз за край на абзац е знак за долар ($). Регулярният израз за начало на абзац е каретка и точка (^.). Регулярният израз за празен абзац е ^$.

Търсенето с регулярен израз работи само в рамките на един абзац. Това значи, че \n съвпада със знак за нов ред вътре в абзац.

Теми, свързани с показаната

Списък на регулярните изрази

Премахване на знаци за нов ред

Използване на заместващи знаци във формули