Съдържание

# Комбиниран индикатор

Показва текуща информация за елемента от документ на позицията на курсора.

## Показвана информация

Курсорът е в | Визуализация
--- | ---
Раздел | Име на раздела
Таблица | Име на таблицата и име на клетката
Списък | Ниво в списъка
Заглавие | Ниво на номерация на заглавието
Обект | Разстояние от котвата до обекта (хоризонтално x вертикално) и размер на обекта (височина и ширина).

## Действия

Когато курсорът се намира в таблица, еднократно щракване в това поле отваря диалога Свойства на таблица. В зависимост от избрания обект можете да извикате диалог за редактиране на раздел, графичен обект, плаваща рамка, OLE обект, пряко номериране или позиция и размер на рисунка.