Съдържание

# Площни диаграми

На първата страница от помощника за диаграма можете да изберете нейния вид.

За достъп до тази команда...

#### От лентата с менюта:

Изберете Вмъкване - Диаграма - Тип диаграма....

#### От интерфейса с раздели:

Изберете Вмъкване - Диаграма - Тип диаграма....

#### От лентите с инструменти:

Вмъкване на диаграма

После изберете Площна.

## Площна

Площната диаграма показва стойностите по оста y. По оста x се показват категории. Стойностите за y във всяка серия от данни са свързани с линия. Площта между всеки две линии е запълнена с цвят. Предназначението на площната диаграма е да онагледи разликата между всеки две категории.

### Обикновена

При този подвид се показват абсолютни стойности по y. Първо се начертава площта на последната колона от областта с данни, след това – на предпоследната и т.н., докато накрая се изобрази първата колона с данни. По този начин ако стойностите в първата колона са по-високи от останалите, последната начертана област ще закрие другите.

Обикновена

### С наслагване

При този подвид стойностите се натрупват една върху друга. Така е сигурно, че всички стойности ще са видими и областите няма да се припокриват взаимно. Стойностите на y обаче вече не са абсолютни, с изключение на тези от последната колона, които са в най-долната област.

С наслагване

### Процент

При този подвид стойностите се наслагват една върху друга и се мащабират като процент от сумата за категорията.

Процент

Теми, свързани с показаната

Избиране вида на диаграмата

Вмъкване на диаграми

Помощник за диаграма - Тип диаграма

Помощник за диаграма - Диапазон с данни

Помощник за диаграма - Серии от данни

Помощник за диаграма - Елементи на диаграмата